| MGPjr 2018 |
| --- |
|  |
| **Dato:** | 3. november 2018 |
| **Sted:** | Telenor Arena, Fornebu |
| **Programleder:** | Sigrid Velle Dypbukt og Mikkel Niva |
| **Arrangør:** | Norsk rikskringkasting |
| **Deltakere:** | 10 |
| **Vinner:** | «Forandring» |
| **Artist:** | 4everU |
| 

|  |  |  |
| --- | --- | --- |
| MGPjr 2017 | Fil:Logo for the Melodi Grand Prix Junior – MGPjr.png | MGPjr 2019 |

 |

**Melodi Grand Prix Junior 2018**, offisielt **MGPjr 2018**, var den 17. utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert lørdag 3. november 2018 i Telenor Arena på Fornebu. Ti bidrag deltok i konkurransen, og vinneren ble kåret av seernes stemmer. Direktesendingen ble ledet av Sigrid Velle Dypbukt og Mikkel Niva. Vinneren ble gruppen 4everU, bestående av Eline Roa Gran, Savannah Noelle Løver, Maria Elisabeth Heitmann og Bettina Ranvik, med låten «Forandring».

Bakgrunn
--------

Vinteren 2018 åpnet NRK for innsending av bidrag til finalen, og påmeldingsfristen gikk ut 1. mars. Til sammen kom det inn nærmere 700 bidrag, over 500 færre enn årene i forveien. Av bidragene plukket redaksjonen ut ti sanger fordelt på 19 artister. Gjennomgangstemaer for de innsendte bidragene var me too-kampanjen og nettmobbing. NRK offentliggjorde deltakerne 17. april 2018, mens musikkproduksjonen av deltakerlåtene startet i mai. I august traff deltakerne hverandre for første gang da NRK arrangerte leirskole i forkant av øvingsperioden fram mot finalen i november. Finalelåtene ble offentliggjort i sin helhet i 19. oktober.

Sendingen
---------

For andre år på rad ble finalen arrangert i Telenor Arena på Fornebu. Det var 15 000 publikummere i salen.

Underveis i sendingen kunne seerne stemme i NRK Supers mobilapp «svar-o-meter». For første gang var det ikke mulig å stemme frem deltakerne med SMS, men bare i appen. Hver seer fikk fire stemmer i appen som kunne fordeles valgfritt på de ti deltakerne. Seerne kunne først stemme etter at alle de ti finalistene hadde opptrådt. Deretter gikk de fire artistene med flest stemmer videre til superfinalen. De fire fikk opptre igjen, før seerne til slutt kunne avgi én stemme i «svar-o-meter»-appen.

Før stemmene skulle presenteres, fikk seerne se et innslag der «konvolutten», spilt av Mikkel Niva, kunne fortelle at den andre konvolutten Nicolay Ramm (fjorårets programleder) hadde reist fra ham. Konvolutten var bekymret for at det nå ikke kunne bli noen kåring av superfinalistene med bare én konvolutt. Naboen, Rubiks Kubius, spilt av Sigrid Velle Dypbukt, kunne derimot stille opp. Dermed ble superfinalistene kåret ved at Christian Henriksen, deltaker i UKM og innehaver av norgesrekord i pyraminx, løste rubiks kube med deltakernummer.

Freddy Kalas opptrådte med BlimE!-låta 2018 mens seerne stemte frem vinnerbidraget.

Deltakere
---------

### Første runde

| Nr. | Tittel | Artist | Fullt navn | Status |
| --- | --- | --- | --- | --- |
| 1 | «Frekk» | Ada | Ada von Simson | Ute |
| 2 | «Fortapt i skumringen» | Twilight | Zidan Faisal Bhatti | Ute |
| 3 | «Følg hjertet» | Indiana | Indiana Johnsen Nikora | Superfinalist |
| 4 | «God nok» | Nameless 5 | Børge Brakestad, Anders Erlandsen, Mathias Torjussen, Jonas Brennsæter og Gabriel Teistedal | Ute |
| 5 | «Bare du og jeg» | Nolea | Olea Tofteng Tømmerhol og Nora Juliane Granlund | Superfinalist |
| 6 | «Trenger ikke» | Ammy | Amelia Granly | Ute |
| 7 | «Lære» | Fyah Yardie | Leo Hutchinson Waagbø | Ute |
| 8 | «Bussen heim» | Unknown | Linn Sommerro og Emma Einmo | Ute |
| 9 | «Forandring» | 4everU | Eline Roa Gran, Savannah Noelle Løver, Maria Elisabeth Heitmann og Bettina Ranvik | Superfinalist |
| 10 | «Je vil værræ en venn» | Fredrik | Fredrik Amadeus Sannerud | Superfinalist |

### Superfinale

I superfinalen møttes de fire deltakerne som fikk flest stemmer av publikum i første runde. De fire superfinalistene ble kunngjort i tilfeldig rekkefølge.

Bare vinneren ble offentliggjort. Antall stemmer er ikke kjent.

| Nr. | Tittel | Artist | Fullt navn | Status |
| --- | --- | --- | --- | --- |
| 10 | «Je vil værræ en venn» | Fredrik | Fredrik Amadeus Sannerud | –––– |
| 5 | «Bare du og jeg» | Nolea | Olea Tofteng Tømmerhol og Nora Juliane Granlund | –––– |
| 3 | «Følg hjertet» | Indiana | Indiana Johnsen Nikora | –––– |
| **9** | **«Forandring»** | **4everU** | **Eline Roa Gran, Savannah Noelle Løver, Maria Elisabeth Heitmann og Bettina Ranvik** | **Vinner** |

Se også
-------

* Melodi Grand Prix 2018

Referanser
----------

1. ↑  Bergmo, Tonje (4. oktober 2018). «Disse leder MGPjr 2018». *NRK*. Besøkt 11. oktober 2018.
2. 1 2  Olsson, Svein Vestrum (3. november 2018). «4everU vant MGPjr». *NRK*. Besøkt 4. november 2018.
3. ↑  «Påmeldingfristen til MGPjr 2018 er ute!». *MGPjr - NRK Super*. Arkivert fra originalen 18. april 2018. Besøkt 17. april 2018.
4. ↑  NRK. «Her er MGPjr-finalistene 2018». *NRK*. Besøkt 17. april 2018.
5. 1 2  NRK. «Her er MGPjr-finalistene 2018». *NRK*. Besøkt 17. april 2018.
6. ↑  Owe, Thomas Alvarstein (19. oktober 2018). «Hør årets MGPjr-låter». *NRK*. Besøkt 3. november 2018.
7. ↑  Norge, UKM. «Christian Henriksen @ UKM». *UKM.no*. Arkivert fra originalen 4. november 2018. Besøkt 3. november 2018.

Eksterne lenker
---------------

* MGPjr – offisiell side

| * v
* d
* r
MGPjr – Melodi Grand Prix Junior |
| --- |
|  | 
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022

 | Norges flagg |
| 
* *Se også*: Junior Eurovision Song Contest
* MGP Nordic

 |